﻿ Expresii şi locuţiuni populare la Creangă – O provocare de ieri de Cătălin Bordeianu ISBN 978-973-9412-17-9 Colectia Clio 3 În literatura cultă s-au permanentizat anumite structuri folclorice, care constituie în majoritatea cazurilor rezultatul unei exegeze perpetue la nivelul relaţiei tradiţie-inovaţie, bineînţeles privită cu o receptivitate critică. Ideea de structură folclorică nu absolutizează, cum ar părea, printr-un „cuvânt”, prezenţa şi dihotomia totodată: literatură populară – literatură cultă, ci se identifică pe structuri ale limbii literare, analiza sintactică şi stilistică evidenţiind măsura în care autorul a re-creat un fapt, cunoscut dintr-un context anonim. Deci nu poate fi vorba de circumstanţial, ci de o serie de categorii a căror complexitate stă, să spunem aşa, într-o stare germinativă ce aşteaptă să urmeze un transfer în spiritualitate. Dacă urmărim acest proces, putem constata că autorul cult re-creează din interior, „inconştient” aproape, prin atmosfera în care ştie să-şi învăluie creaţia, prin puterea de a evada din real, literatura populară. Consonanţa nu fragmentează, ci repotenţează în aceleaşi cadre, demiurgic, creaţia ca atare oferind sentimentul ireversibilităţii şi al unicităţii. Prin urmare, studiul nostru se adresează atât cercetătorilor, profesorilor, dar si publicului larg. 